open-index/open-wikipedia-markdown huggingface dataset:
מטרודורה

**מטרודורה** (בערך 200–400 לספירה) הייתה רופאה יווניה ומחברת הטקסט הרפואי העתיק ביותר שנודע כי נכתב על ידי אישה, "על מחלות ותרופות של נשים" (Περὶ τῶν Γυναικείων παθῶν τῆς μἠτρας). לא ידוע דבר על זהותה של מטרודורה מעבר לשמה.

## רקע היסטורי
נשים רופאות היו פעילות בגינקולוגיה ומיילדות ביוון וברומא העתיקה, והיה נדיר שעסקו בתחומי רפואה אחרים. לידה ומיילדות בעת העתיקה נתפסו כתחומים מקובלים בתחום הרפואה עבור נשים רופאות. הן הצליחו להשיג הכשרה רפואית, בעיקר בגלל המסורת העתיקה של תורת המיילדות והקשר שלה לנשים שהוכשרו על ידי נשים אחרות.

כירורגיה לא הייתה נפוצה ביוון העתיקה או ברומא, והיא גם לא נכללה במחקרה של מטרודורה, בניגוד לכתיבתה של רופאה אחרת, אספסיה הרופאה, שכתבה על ניתוחים גינקולוגים כולל הפלות. כותבים רופאים אחרים התייחסו לעיתים קרובות לעבודותיה של אספסיה, ביניהם אתיוס וסורנוס מאפסוס.

## עבודתה ומחקריה
מטרודורה הקדישה הרבה מזמנה לעבודה בקליניקה. עבודותיה מתייחסות לבדיקות שנערכו הן באופן ידני והן באמצעות ספקולום ומראות היכרות מפורטת עם הפיזיולוגיה. היא התמקדה בפתולוגיה, כמו רופאים גברים שהושפעו מהיפוקרטס. בניגוד להרבה כותבים רפואיים גברים באותה עת, היא התייחסה במחקריה ישירות לכתבי היפוקרטס והקורפוס ההיפוקרטי , ולא למקורות משניים שהופצו במאות השנים שעברו מאז היפוקרטס ועד לזמנה. כך למשל, היא אימצה את התיאוריות של היפוקרטס בנוגע להיסטריה. בנוסף, הרחיבה את תחום הגינקולוגיה על ידי ניסוח סיווגים של הפרשות מהנרתיק. כמו כן, הציעה תיאוריות בנושאים שנויים במחלוקת כמו סימפטומולוגיה ואטיולוגיה, כמו למשל אפשרות לזיהומים טפיליים בפי הטבעת הגורמים להפרשות בנרתיק, דלקת ברחם ועוד. המחקר והתיאוריה המקוריים שלה, תרמו רבות לתחומים אלה. במחקרה נמצאות גם תרכובות רפואיות רבות שלא נמצאו במקומות אחרים.

## החיבור הרפואי: על מחלות ותרופות של נשים
"על מחלות ותרופות של נשים" ששרד עד היום, הוא החיבור הרפואי של מטרודורה, בו יש שני כרכים המכילים 63 פרקים.

עבודתה כוללת אנציקלופדיה רפואית, שערכיה ממוינים לפי א' ב' וזו כנראה האנציקלופדיה הרפואית הידועה הראשונה. כתב היד לא שלם ומסתיים באות אפסילון.

## השפעתה
כותבים רפואיים ביוון וברומא העתיקה, הרבו להתייחס אל ספרה בכתביהם, וספרה גם תורגם ופורסם באירופה של ימי הביניים. התרגומים הלטיניים הראשונים של הספר הופיעו בין המאות השלישית לחמישית. כתב היד הידוע העתיק ביותר של יצירתה של מטרודורה ממוקם בפירנצה. עבודותיה של מטרודורה צוטטו בכתביהם של כותבים רפואיים אחרים, וכן פורסמו מחדש כתקצירים.

הטקסטים המלומדים של יוון ורומא העתיקה היו חלק מיסודות המחקר המערבי בימי הביניים באירופה. גם עבודותיה של מטרודורה הופצו בתקופה זו.

ברשימות הביבליוגרפיות שלה נמצאת בין היתר עבודה שכותרתה "a Berenice called Cleopatra" או "mono marciglia". דבר זה גרם כנראה, לכמה מו"לים בימי הבינים לייחס בטעות את עבודתה לקלאופטרה השביעית, המלכה המפורסמת של מצרים. כך הספר "על מחלות ותרופות של נשים" פורסם בשם "קלאופטרה" על ידי קספר וולף בשנת 1566, ולאחר מכן על ידי ישראל שפיץ בשנת 1597.

## הערות שוליים

קטגוריה:אתונאים מן העת העתיקה
קטגוריה:גינקולוגיה
קטגוריה:רופאות
קטגוריה:היסטוריה של הרפואה
מוריס מייג'ור

**מוריס מייג'ור** (באנגלית: **Morris Major**, קרויה גם: **Austin Lancer**) היא מכונית משפחתית קומפקטית, אשר יוצרה על ידי יצרנית המכוניות **British Motor Corporation (Australia)**  האוסטרלית, חברת בת של **(British Motor Corporation Limited (BMC** בין השנים 1958–1964 באוסטרליה.

## "מוריס מייג'ור"

* 4 דלתות.
* 5 נוסעים.
* מנוע קדמי.
* מנוע בנזין.
* סוג הנעה: הנעה אחורית.

### סדרות "מוריס מייג'ור
* סדרה ראשונה - יוצרה בין השנים 1958–1959.
* סדרה שנייה - יוצרה בין השנים  1959–1962.
* סדרה "Elite" - יוצרה בין השנים 1962–1964.

## גלריה

קובץ:Morris Major Series I.jpg |  "מוריס מייג'ור" סדרה ראשונה 
קובץ:Morris Major Series I (15904013635).jpg |  "מוריס מייג'ור" סדרה ראשונה 
קובץ:1960 Morris Major Series I Saloon (37320138036).jpg | "מוריס מייג'ור", שנת 1960 סדרה שנייה
קובץ:1961 Morris Major Series II (25316964282).jpg | "מוריס מייג'ור", שנת 1961 סדרה שנייה
קובץ:1961 Morris Major Series II (25409169256).jpg | "מוריס מייג'ור", שנת 1961 סדרה שנייה
קובץ:Morris Major Elite 1962.jpg | "מוריס מייג'ור Elite", שנת 1962 סדרה שנייה
קובץ: 1963 Morris Major Elite sedan (20415479872).jpg  | "מוריס מייג'ור Elite", שנת 1963
קובץ:1963 Morris Major Elite (22907048110).jpg | "מוריס מייג'ור Elite", שנת 1963
קובץ:1963 Morris Major Elite sedan (20237508399).jpg  | "מוריס מייג'ור Elite", שנת 1963


## ראו גם
* אוסטין 1100
* מוריס אוקספורד סדרה 2
* מוריס אוקספורד סדרה 3

## קישורים חיצוניים

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-1958
קטגוריה:כלי רכב המיוצרים באוסטרליה
מייג'ור
XVideos

**XVideos** (מסוגנן בתור **XVIDEOS**) הוא אתר לשיתוף סרטים פורנוגרפים מבין הגדולים בעולם, שהוקם בשנת 2007. האתר כיום נמצא בבעלות חברת ההחזקות הצ'כית WGCZ Holding. נכון ליוני 2022, הוא האתר הפורנוגרפי הנצפה ביותר והאתר השביעי הנצפה ביותר בעולם.

## היסטוריה
האתר הוקם ב-2007, על ידי סטפן מייקל פקאוד. האתר משמש כאתר לשיתוף תוכני פורנוגרפיה על ידי משתמשים, בדומה למתכונת שבה עובד האתר יוטיוב. קטעי וידאו מסרטים פורנוגרפיים מקצועיים מועלים לאתר ביחד עם תכנים חובבניים שנוצרו על ידי המשתמשים. ב-2012, XVideos היווה לאתר הפורנוגרפי הגדול ביותר בעולם עם למעלה מ-100 מיליארד צפיות בדפים בחודש. פביאן טיילמן , הבעלים של האתר הפורנוגרפי MindGeek , ניסה לרכוש את XVideos, על מנת ליצור מונופול בתחום אתרי הפורנוגרפיה. דווח כי פקאוד, הבעלים של XVideos, סירב להצעת מכירה של האתר בסך 120 מיליון דולר. ב-2014, האתר חייב את המשתמשים להסכים לכך שלא יתאפשר להם למחוק את הסרטונים שהעלו ובאם לא יסכימו, חשבונם יושע לצמיתות.

## תעבורה ודירוג האתר
נכון למרץ 2020, הוא האתר השביעי הנצפה ביותר בעולם בכלל הקטגוריות, על פי אתר הדירוג SimilarWeb והנצפה ביותר בקטגוריית הפורנוגרפייה עם למעלה מ-3 מיליארד כניסות בחודש.

האתר XNXX, אשר משמש אתר מראה ל-XVideos, הוא האתר ה-11 הנצפה ביותר בעולם וכן האתר השני הנצפה ביותר בקטגוריית הפורנוגרפיה.

ביחד, ל-XVideos ול-XNXX ישנם למעלה מ-6 מיליארד כניסות בחודש, כפול מכמות הכניסות לאתר המתחרה, MindGeek.

## צנזורה

### הודו
ב-2015, ממשלת הודו סימנה את האתר, בנוסף ל-856 אתרים נוספים כפורנוגרפיים, אף על פי שחלקם אינם כלל, כדוגמת אתר הקומדיה האמריקאי CollegeHumor. ב-2018, ספקיות האינטרנט בהודו חסמו את הגישה ל-XVideos וכמו כן גם לאתרים פורנוגרפיים אחרים.

### לבנון
ב-2014, שר התקשורת הלבנוני הורה לספקי האינטרנט לחסום שישה אתרים פורנוגרפיים, אשר בניהם גם XVideos. אף על פי כן, מספר ספקיות אינטרנט לא ביצעו את החסימה.

### מלזיה
ב-2015, ממשלת מלזיה חסמה את הגישה לאתר בטענה כי הוא עובר על חוק תקשורת ומולטימדיה 1998 , אשר אוסר על הפצת תכנים מגונים במדיה דיגיטלית.

### הפיליפינים
ב-14 בינואר 2017, נשיא הפיליפינים, רודריגו דוטרטה, הורה לחסום את הגישה לאתר כחלק מחוק מספר 9775 או מחוק האוסר על הפצת פונוגרפיית ילדים.

### ונצואלה
ב-14 ביוני 2018, חברת התקשורת CANTV  חסמה גישה לאתר, ללא הודעה מצד החברה.

### בנגלדש
ב-19 בפברואר 2019, ממשלת בנגלדש הורתה לחסום את הגישה לאתר, ביחד עם כ-20,000 אתרי פורנוגרפיה נוספים, כחלק ממדיניות האנטי-פורנוגרפיה שהממשלה מיישמת.

## קישורים חיצוניים

* 
* 

## הערות שוליים

קטגוריה:אתרי אינטרנט פורנוגרפיים
קטגוריה:אתרים מבוססי תוכן משתמש
קטגוריה:אתרי אינטרנט שהושקו ב-2007
ירושלים האחרת

"**ירושלים האחרת**" הוא שיר שכתב יוסי גמזו, הלחין עמוס מלר וביצע יזהר כהן. השיר יצא לאור בשנת 1974.

## רקע
יזהר כהן ביצע את השיר בפסטיבל הזמר המזרחי בשנת 1974. השיר עובד על ידי ירון גרשובסקי. שנתיים לאחר מכן נכלל השיר באלבומו של כהן "חלומות שמורים".

הדובר מכנה את ירושלים "אהובתי", ומייחל לראות ירושלים אחרת מזו המוכרת, ירושלים של שלום.

במצעד הפזמונים העברי השנתי של קול ישראל לשנת תשל"ה (1974) דורג השיר במקום העשירי.

## קישורים חיצוניים

* לדף השיר באתר הספרייה הלאומית

קטגוריה:שירי יזהר כהן
קטגוריה:שירים בעברית
קטגוריה:שירים שנכתבו על ידי יוסי גמזו
קטגוריה:שירי יום ירושלים
קטגוריה:שירים על ירושלים
אצטדיון מאריו ריגמונטי

**סטאדיו מאריו רגימונטי** (באיטלקית: **Stadio Mario Rigamonti**) הוא אצטדיון הממוקם בברשה שבאיטליה.
האצטדיון הוא האצטדיון הביתי של קבוצת הכדורגל של ברשה מהסרייה ב', החל מ-1959 ועד היום.

## היסטוריה
בשנת 1950 התקבלה החלטה בעירייה לבנות אצטדיון חדש על מנת להחליף את הנוכחי דאז - אצטדיון ויאלה פיאבה, שהיה ישן ועתיק.
העבודות על האצטדיון החלו בשנת 1956 והאצטדיון נפתח ב-19 בספטמבר 1959. האצטדיון נקרא על שם השחקן המקומי מאריו רגימונטי מברשה, שהיה שחקן בקבוצת הכדורגל של טורינו, היה חלק מתקופת ה"גרנדה טורינו" ונהרג באופן טרגי באסון האווירי בסופרגה ב-1949. בתחילה תכולת האצטדיון עמדה על 28,270 מקומות, וכר הדשא הוקף במסלול אתלטיקה ברוחב 7 מטר ובאורך 400 מטר. לאורך השנים אירח האצטדיון גם משחקי אליפויות ראגבי מקומיות.

ב-2010 נקבעה תכולת האצטדיון ל-22,944 מקומות אחרי שיפוץ על מנת להתאים אותו למשחקי ברשה בעונת 2010/2011. תכולתו בתחילה נקבעה ל-16,308 מקומות בלבד, בשלושת משחקי הבית הראשונים בעונה זו, ולאחר שהליקויים תוקנו אושר מספר המקומות הגבוהה יותר.

ב-2 במאי 2012 אירח האצטדיון משחק בין גנואה לקליארי בשל פסילת אצטדיון לואיג'י פראריס לאירוח בסרייה א', וזאת בגלל תאונות שקשורות לבטיחות האצטדיון בעונה זו. בסתיו 2012, נעשו באצטדיון שיפוצים בטריבונות הצפוניות של רגימונטי.

ב-11 באוגוסט 2013 נקרא אחד מיציעי האצטדיון על שמו של אנדראה טונינלי, אוהד ברשה צעיר, שנהרג בתאונת דרכים בדרכו חזרה ממשחקה של הקבוצה המקומית.

ביוני 2019, התבצע שיפוץ נרחב של האצטדיון שכלל: הרחבת היציע הצפוני, שיפוץ היציע הדרומי, תיקון מדרגות, התקנת "סקייבוקס" חדשים (תאי צפייה יוקרתיים), ותכולת האצטדיון נקבעה על 19,550 מקומות.

## קישורים חיצוניים

מאריו ריגמונטי
מאריו ריגמונטי
קטגוריה:לומברדיה: ספורט
קטגוריה:ברשה (כדורגל)
גרטשן וודמן רוג'רס

**גרטשן וודמן רוג'רס** (באנגלית: **Gretchen Woodman Rogers**; 1881–1967) הייתה ציירת אמריקאית, שקשורה לאסכולת בוסטון.

## חיים וקריירה
גרטשן וודמן רוג'רס נולדה בבוסטון, מסצ'וסטס. בשנים 1900–1907 למדה בבית הספר במוזיאון לאמנויות יפות אצל אדמונד צ'ארלס טרבל, וזכתה במספר פרסים בעודה סטודנטית. טרבל כינה אותה פעם "התלמידה הטובה שהייתה לי ... גאונה."

רוג'רס הייתה ציירת נחשבת בימיה. היא הציגה במוזיאון בוסטון לאמנויות יפות, באקדמיה לאמנויות יפות בפנסילבניה, ובמכון האמנות בשיקגו, והוזכרה לעיתים קרובות בחדשות האמנות האמריקאיות. היא הייתה חברה מייסדת באגודת אמני בוסטון.

הציור הידוע ביותר שלה הוא "אישה בכובע פרווה", דיוקן עצמי, שזכה במדליית כסף בתערוכה הבינלאומית של פנמה-פסיפיק בשנת 1915. הציור הוא חלק מאוסף הקבע של מוזיאון בוסטון לאמנויות יפות.

בשנת 2001 היא נכללה בתערוכה MFA, "סטודיו משלה: אמניות נשים בבוסטון, 1870-1940", והופיעה על שער קטלוג התערוכה.

בשנת 2014 הוא נכלל ב"ציור נשים", תערוכה נודדת עם 34 ציורים של אמניות נשים. בראיון, האוצרת אריקה הירשלר כינתה אותה כאחת משתי הפייבוריטיות שלה, וציינה שהיא מזכירה בתנוחתה את "הנערה עם עגיל הפנינה" של יאן ורמיר.

אף על פי שידועה בעיקר בזכות ציורי הדיוקן, רוג'רס גם ציירה טבע-דומם ונופים, ולעיתים עבד עם פסטל.

בשנת 1930 רוג'רס עדיין הוצגה עם אמנים מפורסמים כמו אדלייד קול צ'ייס, לואי קרונברג, במגזין "האמנות האמריקאית".

זמן קצר לאחר מכן, ללא יכולת לפרנס את עצמה כאמנית במהלך השפל הגדול, ויתרה על הסטודיו שלה ונראה שהפסיקה לצייר.

מעט ידוע על חייה המאוחרים.

היא נפטרה בניו הייבן, קונטיקט בשנת 1967.

## קישורים חיצוניים

## הערות שוליים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:ציירות אמריקאיות
קטגוריה:ציירות אימפרסיוניסטיות אמריקאיות
קטגוריה:אמריקאיות שנולדו ב-1881
קטגוריה:אמריקאים שנולדו ב-1881
קטגוריה:אמריקאיות שנפטרו ב-1967
קטגוריה:אמריקאים שנפטרו ב-1967
לירן אבישר בן-חורין

**לירן אבישר בן-חורין** (נולדה ב-30 באוגוסט 1976) היא עורכת דין ישראלית אשר שימשה בין יוני 2020 למרץ 2023 כמנכ"לית משרד התקשורת.

## ביוגרפיה
אבישר בן-חורין נולדה וגדלה במגדל העמק. אביה עלה ממרוקו בעליית הנוער בגיל 11 והיה לפעיל ציוני וחבר תנועת בית"ר, ואמה ילידת תוניסיה.

בילדותה הדריכה ושימשה כמרכזת שבט מגדל העמק של תנועת הצופים ובגיל 17 הייתה חברת משלחת של תנועת הצופים לטקסס שבארצות הברית. התפרסמה כאשר התעמתה כנערה עם שרת החינוך שולמית אלוני.

במסגרת שירותה בצה"ל סיימה קורס קצינים בהצטיינות ושימשה כמ"פ קורס קצינות יחידות שדה בדרגת סגן.

### השכלה
אבישר בן-חורין בוגרת תואר ראשון בניהול ותואר ראשון במשפטים בהצטיינות מהפקולטה למשפטים באוניברסיטת תל אביב, ותואר שני במשפטים מהפקולטה למשפטים של אוניברסיטת ניו יורק. היא בוגרת תוכנית מעוז להכשרת מנהיגות ציבורית, ובמסגרתה עברה קורס מנהלים באוניברסיטת הרווארד.

### קריירה
אבישר בן-חורין הייתה לעוזרת משפטית בנושאים כלכליים-פיסקליים ליועץ המשפטי לממשלה, מני מזוז, לאחר שהתמחתה אצלו. לאחר מכן, באוגוסט 2006 יצאה לשליחות בת ארבע שנים בארצות הברית - שנתיים כשליחת העלייה הראשונה של התנועה הרפורמית ושנתיים נוספות כראש משלחת עליה של הסוכנות היהודית בצפון אמריקה.

עם שובה לישראל שימשה בתפקיד היועצת למנכ"ל משרד ראש הממשלה אייל גבאי ולאחר מכן שימשה כראש מטה מנכ"ל ראש הממשלה, הראל לוקר, במשך שלוש שנים, במסגרתו פעלה כזרוע מקשרת בן מזכירות הממשלה לבין לשכת ראש הממשלה, הובילה את עבודת המטה של המטה החברתי כלכלי של ראש הממשלה וליוותה את קידומן של רפורמות רבות בתחום הממשל והחברה. ובכלל זאת רפורמות כלכליות ושינויים מבניים בענפים שונים, לרבות שוק התקשורת. בתקופה זו יועז הנדל שימש ראש מערך ההסברה הלאומי במשרד.

בשנת 2013 בחר אותה מגזין TheMarker לאחת מ-40 הצעירים המבטיחים במדינה. באותה השנה מונתה למנהלת 'פרויקט מסע', פרויקט של ממשלת ישראל והסוכנות היהודית לעידוד שהות של צעירים יהודים בישראל. במסגרת ניהולה עלתה החברה באופן משמעותי בכמות הצעירים המגיעים לישראל לשנת התמחות או התנדבות.

בדצמבר 2019 פרשה מתפקידה כמנהלת 'פרויקט מסע', לאחר מינוייה כנציגה מקצועית של מפלגת תל"ם במשא ומתן הקואליציוני.

ביוני 2020 היא מונתה למנכ"לית משרד התקשורת על ידי השר יועז הנדל. במסגרת תפקידה הובילה את חקיקת חוק הסיבים האופטיים המאפשר אינטרנט מהיר, ביטול ההפרדה בין ספק לתשתית ועוד רפורמות משמעותיות.

במרץ 2023 הודיעה על פרישתה מתפקיד מנכ״לית המשרד.

עם הקמתה של מנהלת תקומה לשיקום יישובי עוטף עזה מונתה בה אבישר בן-חורין לראש צוות שותפויות רב־מגזריות ושיתוף הציבור.

בדצמבר 2023 הצטרפה לקרן קיסטון העוסקת בתחום התשתיות.

## חיים אישיים
אבישר בן-חורין נשואה לאיתי בן חורין, איש תקשורת ומבעלי משרד לייעוץ אסטרטגי-תקשורתי בן חורין אלכסנדרוביץ', שימש כקמפיינר של מפלגת כחול לבן בבחירות אפריל 2019. הם מתגוררת בכפר סירקין ולהם שני ילדים.

## קישורים חיצוניים
* 

## הערות שוליים

קטגוריה:בוגרי אורט רוגוזין מגדל העמק
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:בוגרות אוניברסיטת ניו יורק
קטגוריה:בוגרי אוניברסיטת ניו יורק
קטגוריה:בוגרות תנועת הצופים בישראל
קטגוריה:בוגרי תנועת הצופים בישראל
קטגוריה:עורכות דין ישראליות
קטגוריה:מגדל העמק: אישים
קטגוריה:כפר סירקין: אישים
קטגוריה:עורכי דין ישראלים
קטגוריה:מנכ"לי משרד התקשורת
קטגוריה:שליחי הסוכנות היהודית
קטגוריה:שליחות הסוכנות היהודית
קטגוריה:מנכ"ליות משרדי ממשלת ישראל
קטגוריה:ישראליות שנולדו ב-1977
קטגוריה:ישראלים שנולדו ב-1977
Stargazing

**Stargazing** (בעברית: **תצפית לכוכבים**) הוא המיני-אלבום הראשון של הדי ג'יי והמפיק הנורווגי קייגו. האלבום יצא לאור ב-22 בספטמבר 2017 על ידי חברות התקליטים סוני מיוזיק ואולטרה מיוזיק. מתוך האלבום יצאו שלושה סינגלים.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:מיני-אלבומי בכורה מ-2017
קטגוריה:אלבומי קייגו
קטגוריה:אלבומים שהופקו על ידי לואי בל
קטגוריה:אלבומי זהב בקנדה
קטגוריה:אלבומי פלטינה באוסטרליה
קטגוריה:אלבומי חברת סוני מיוזיק אנטרטיינמנט
עקדת יצחק (קאראווג'ו)

**עקדת יצחק** (באיטלקית: **Sacrificio di Isacco**) הוא שמם של שני ציורי שמן מעשה ידי הצייר קאראווג'ו.
הציור הראשון צויר בשנת 1598 ומוצג באוסף פיאסקה ג'ונסון (Piasecka-Johnson Collection) בפרינסטון, ניו ג'רזי.
הציור השני צויר בשנת 1603 ומוצג בגלריית אופיצי בפירנצה.

## הסיפור המקראי
הציור מציג את הרגע בו קיבל אברהם את ההוראה, מן השמיים, של מלאך האלוהים לעצור, הוראה אשר מסיחה את דעתו ומונעת ממנו לשחוט את בנו יצחק ().

## גרסת פרינסטון
היצירה מוארת תוך שימוש בטכניקת הטנבריזם (קיארוסקורו ניכר במיוחד, תוך יצירת ניגודים חריפים של אור וצל) שבעזרתה חולל קאראווג'ו מהפכה באמנות הציור בעולם המערבי. פניהם של אברהם ויצחק מוצלים אך חושפים רגשות עזים. מחוות הידיים רהוטות, ידו של המלאך מונחת על ראשו של האַיִל בצורה המחקה את הצורה שבה ידו של אברהם מונחת על ראשו של יצחק. ידו השנייה של אברהם אוחזת במאכלת אבל האחיזה נחלשת כשהוא מקשיב למלאך. שלוש הדמויות והאַיִל מצוירות על רקע שחור ללא הקשר נוסף.

## גרסת גלריית אופיצי
לפי הביוגרף ג'ובאני בלורי, קאראווג'ו צייר גרסה זו עבור הקרדינל מפאו ברבריני, לימים האפיפיור אורבנוס השמיני. קאראווג'ו צייר בשנת 1598 פורטרט של מפאו ברבריני, ושביעות הרצון של הקרדינל הביאה להזמנה הנוספת. בדיקות בקרני רנטגן גילו שקאראווג'ו השתמש באותו מודל עבור יצחק ועבור המלאך, אך מאוחר יותר שינה את פרופיל המלאך ושיערו כדי להסתיר את הדמיון.

ציור זה הוא אחד הנדירים מבין ציורי קאראווג'ו שבהם יש נוף ברקע. הנוף זוהה לאחרונה עם קסטל סן פייטרו סבינו (Castel san Pietro sabino), במחוז לאציו שבו שוכנת רומא. הציור משתייך מבחינה סגנונית לתקופת רומא המוקדמת של הצייר, ונטול ניגודי אור וצל (קיארוסקורו) חריפים הקיימים בציורים מאוחרים יותר. הקומפוזיציה היא פירמידלית שמוקדה הוא ראשו של אברהם.

הדרמה מתרכזת בהבעת היאוש וההפתעה בפניו של הקורבן, כלומר יצחק. פניו החמורות של אברהם מנוגדות לפניו האנושיות של המלאך.

כמו בעקדת יצחק של רמברנדט, המלאך אינו מסתפק במתן הוראה "מן השמיים" ככתוב במקרא, אלא מונע באופן פיזי מאברהם לשחוט את בנו. ידו הימנית של המלאך אוחזת בחוזקה בידו של אברהם האוחזת במאכלת. בו בעת, ידו השמאלית מצביעה על הקורבן האמיתי, האַיִל.

היצירה נתרמה לגלריה אופיצי בשנת 1917.
## קישורים חיצוניים

## הערות שוליים

קטגוריה:קאראווג'ו
קטגוריה:ציורי שמן
קטגוריה:ציורים מהמאה ה-16
קטגוריה:ציור של תקופת הבארוק
קטגוריה:אוספי גלריית אופיצי
קטגוריה:ציורי התנ"ך
קטגוריה:יצחק בציורים
קטגוריה:אברהם בציורים
קטגוריה:עקדת יצחק בתרבות ובאמנות
טנבריזם

[ממוזער|250px|שמאל|"מות הקדושים של אנדראס הקדוש", [חוסה דה ריברה, 1628]]
[ממוזער|250px|[עקדת יצחק (קאראווג'ו)|עקדת יצחק, קאראווג'ו, 1598]]
[ממוזער|250px|שמאל|"גבר שר לאור הנר", אדם דה קוסטר, [1625–1635]]
**טנבריזם**, מאיטלקית: **tenebroso** (אפל, מעומעם, מוסתר), הוא סגנון ציור המשתמש בקיארוסקורו ניכר במיוחד, תוך יצירת מעברים מהירים בין אור בהיר וצל עמוק. לאפלה מרכיב חשוב בציורים המשתמשים בסגנון זה. הסגנון נפוץ בציורי הבארוק ופותח כדי להוסיף דרמה לציור באמצעות יצירת אפקט של אור זרקור. טנבריזם מעצים את תחושת המסתורין והדרמה בדרך תואמת לזו של תאורת במה.
כמו קיארוסקורו, טנבריזם בדרך כלל משמש את האמן ליצירת אשליה של תלת-ממד, אבל קיארוסקורו
הוא מושג רחב יותר המתאר גם שימוש בניגודי אור וצל עדינים.

המונח מעט מעורפל, וחוקרים מודרניים של תולדות האמנות נוטים להימנע ממנו.

## תקופת הבארוק
המצאת הסגנון מיוחסת בדרך כלל לקאראווג'ו, אם כי טכניקה זו שימשה אמנים קודמים כגון אלברכט דירר, טינטורטו ואל גרקו, אשר צייר שלוש גרסאות של קומפוזיציה עם ילד, גבר וקוף המקובצים באפלה סביב להבה יחידה.

ארטמיזיה ג'נטילסקי, אחת הציירות הבולטות של איטליה בתקופת הבארוק וחסידה של קאראווג'ו, עשתה שימוש יוצא דופן בטנבריזם. דוגמה לשימוש כזה הוא הציור "יהודית עורפת את ראשו של הולופרנס". בין אמני הטנבריזם הבולטים ביותר אפשר למנות גם את חוסה דה ריברה.

טנבריזם בדרך כלל מיוחס לאמנים ספרדים מהמאה השבע עשרה. לפעמים הוא מיוחס גם לאמנים אחרים מהמאה השבע עשרה שציירו בסגנון אשר נודע בכינוי "מסורת אור הנר", כגון ז'ורז' דה לה טור, שצייר יצירות רבות אשר הוארו בנר יחיד, חרארד ואן הונטהורסט ורמברנדט. הצייר אדם דה קוסטר זכה להכרה כאמן טנבריזם מוביל, אשר הצטיין בסצנות בהן אורו של נר יחיד חסום על ידי חפץ. הציירים הצפוניים השתמשו לעיתים קרובות בטנבריזם כדי ליצור אווירה של שקט ושלווה, ההפך מן הרושם שניסו ליצור הציירים הספרדים.

## התקופה הרומנטית
קומפוזיציות דומות צוירו בתקופה הרומנטית בידי ציירים כגון ג'וזף רייט מדרבי, אך רק לעיתים נדירות נעשה שימוש במושג כדי לאפיין את עבודתם.

## קישורים חיצוניים

*פירוט נוסף 
*Art Lexicon
* 
## הערות שוליים

קטגוריה:אמנות חזותית
קטגוריה:טכניקות ציור
קטגוריה:אור
קטגוריה:ציור של תקופת הבארוק
Jericho

**Jericho** (בעברית: **יריחו**) הוא אלבומם השלישי של להקת הצ'רצ'ילים, שיצא לאחר שהיא עברה לבריטניה והחליפה את שמה לשם "Jericho Jones". האלבום יצא על ידי חברת התקליטים הבריטית A&M, והופץ במדינות רבות, בהן ישראל, דרום אפריקה, אוסטרליה, גרמניה ויפן.

## רקע
בשנת 1970 עזבו חברי להקת הצ'רצ'ילים, ובראשם מיקי גבריאלוב, את ישראל וניסו את מזלם בלונדון, בריטניה, תחת השם "Jericho Jones". (מאוחר יותר, קוצר ל-"Jericho".)

לאחר צאת אלבומם הראשון כלהקה בריטית, "Junkies Monkeys & Donkeys", צברה הלהקה פופולריות שיא. עד מהרה החלה חברת התקליטים הגדולה, A&M, להתעניין מאוד בלהקה, והחתימה אותם על חוזה הקלטות לאלבום חדש. במשך שנת 1972 שקדו חברי הלהקה על הקלטה של אלבום חדש. לבסוף, אחרי כמה חודשי הקלטה, סיימו הקבוצה את הקלטות כל שירי האלבום החדש, שעתיד להיקרא "JERICHO".

האלבום היה להצלחה כבירה בבריטניה, ועד מהרה הוא פורסם גם במדינות נוספות. התקליט יצא גם בדרום אפריקה, ובשנות התשעים הופץ כתקליטור בדרום אפריקה, ארצות הברית, ישראל (תחת השם הצ'רצ'ילים לצד שם הלהקה באנגליה), יפן וגרמניה. תקליטי ויניל שיצאו מאוחר יותר פורסמו גם הם במדינות הללו.

לאחר הוצאת האלבום הלהקה הפסיקה את פעילותה, עד שנת 2015, כשהופיעו יחד בהופעת איחוד בתל אביב. הופעת האיחוד הוקלטה, וכללה את כל שירי האלבום. אלבום ההופעה יצא שנה אחת לאחר מכן.

## תוכן האלבום
על אף שבמבט ראשון האלבום עשוי להיראות כמו מיני אלבום מכיוון שהוא מכיל רק חמישה שירים, הוא למעשה אורך יותר מחצי שעה. הסיבה לכך היא ששלושה מתוך חמשת השירים אורכים יותר משמונה דקות. בגלל שלחברי הלהקה היה זמן מוגבל להקלטות, רק חמשת השירים הללו נבחרו להיכנס לאלבום.

את העטיפה עיצב וצילם הצלם והמשורר הבריטי, רואן אולוקליין ביחד עם המעצב מייק דאוד. העטיפה מציגה תמונה של חברי הלהקה יושבים מסביב למדורה, כאשר רקע התמונה מתמזג לתוך ציור (פוטומונטז') של מבנה דירות הרוס, עליו כתוב בעברית "יריחו". (בעטיפה האחורית, כותרת האלבום היא בעברית והכיתוב על הציור באנגלית). מעל התמונה מופיעה הכותרת "JERICHO", שגם אותה עיצב אולוקליין.

## ביקורות
אורי ברייטמן מאתר "רוק מתקדם" כתב על האלבום כי "אלבומה האחרון של להקת הצ'רצ'ילים, ששינתה את שמה לג'ריקו ג'ונס ולבסוף ל"ג'ריקו" (יריחו), הוא לדעתי הטוב מבין השלושה שהפיקה". יואב קוטנר כתב על האלבום בביוגרפיה של הצ'רצ'ילים באתר MOOMA כי הוא אלבום של "יצירות ארוכות ומורכבות". גם ערן דינר התייחס לנושא המורכבות המוזיקלית בשירי האלבום, כשסיכם את תולדות הצ'רצ'ילים בעיתון "מעריב" באמרו "האלבום הכיל חמישה קטעים ארוכים ומורכבים".

## קרדיטים
### נגינה
* רוב האקסלי - גיטרה
* מיקי גבריאלוב - גיטרה בס
* עמי טרייבטש - תופים
* דני שושן - שירה מרכזית
* חיים רומנו - גיטרה מובילה
* רוב יאנג - פסנתר ("Justin and Nova")

### הפקה
* Jericho (הצ'רצ'ילים) ואליס אליאס - הפקה
* מייק דאוד - עיצוב גרפי
*רואן אולוקליין - עיצוב גרפי, צילום
*דני שושן, רוב האקסלי ורוב יאנג - עיבוד למיתרים
## רשימת השמעה

## הערות שוליים

## קישורים חיצוניים

קטגוריה:אלבומי הצ'רצ'ילים
קטגוריה:אלבומים באנגלית
קטגוריה:אלבומי חברת A&M רקורדס
עקדת יצחק (רמברנדט)

**עקדת יצחק** (בהולנדית: **Het offer van Abraham**) הוא ציור שמן מעשה ידי הצייר רמברנדט ואן ריין משנת 1635. היצירה מוצגת במוזיאון הארמיטאז' בסנקט פטרבורג.

## הסיפור המקראי
הציור מציג את הרגע בו קיבל אברהם את ההוראה, מן השמיים, של מלאך האלוהים לעצור, הוראה אשר מסיחה את דעתו ומונעת ממנו לשחוט את בנו יצחק ().

## תיאור היצירה
רמברנדט מתאר אירוע המתרחש על הר, כפי שמתואר בסיפור המקראי, מאחור נשקף עמק יפה. אפשר לראות את עצי העולה ואת האש. להבדיל מהסיפור המקראי, מלאך האלוהים אינו קורא מן השמיים לאברהם לעצור, אלא מונע ממנו פיזית לשחוט את יצחק על ידי תפיסת ידו. מבטו של המלאך אינו מופנה לאברהם אלא ליצחק, כאילו רצה לוודא שאכן הגיע בזמן. 

הקומפוזיציה מלאה חיוניות ותנועה. תשומת לב רבה מוקדשת לתיאור גופו היפה של יצחק. ראויה לציון העובדה שרמברנדט, אשר תמיד נהג לתאר הבעות פנים באופן אובססיבי, בחר לכסות את פניו של יצחק בכף ידו של אברהם. המאכלת הנראית נשמטת מטה מידו של אברהם, בעוד הוא מביט מעלה, יוצרת אפקט של תנועה.

השימוש המופלא של רמברנדט במשחקים של אור וצל (טכניקה הקרויה קיארוסקורו) בולט לעין. בעיקר נעשה שימוש בניגודיות בין בגדיו הכהים של אברהם מצד אחד, וצבע העור הבהיר של פני אברהם וגופו של יצחק מצד שני.

הציור הושפע מן הציור עקדת יצחק של קאראווג'ו. 

## קישורים חיצוניים

## הערות שוליים

קטגוריה:ארמיטאז': ציורים
קטגוריה:ציורי שמן
קטגוריה:רמברנדט: ציורים
קטגוריה:ציורים מהמאה ה-17
קטגוריה:יצירות אמנות מן הבארוק
קטגוריה:ציורי התנ"ך
קטגוריה:יצחק בציורים
קטגוריה:אברהם בציורים
קטגוריה:עקדת יצחק בתרבות ובאמנות
קטגוריה:ציורים בפינקוטק הישן
סוחמור

**ס֫וֹחְמוֹר** (בערבית: **سحمر**, בתעתיק מדויק: **סחמר**) היא עיירה בדרום לבנון בנפת מערב הבקאע שבמחוז אל-בקאע. רוב תושביה הם מוסלמים מתואלים, חלקם דרוזים, מרונים ומוסלמים סונים.

## מיקום וגאוגרפיה
העיירה ממוקמת על נהר הליטני כ-7 ק"מ דרומית לאגם קרעון. בעיירה ממוקמת תחנת כוח אזורית שהופצצה על ידי ישראל בזמן מלחמת לבנון השנייה.
## היסטוריה
משנת 1512 ועד מלחמת העולם הראשונה סוחמור הייתה בשליטת האימפריה העות'מאנית.

בין השנים 1923–1943 הייתה העיירה תחת המנדט הצרפתי בסוריה ובלבנון, שבמסגרתו הוקמה מדינת לבנון הגדולה, ובסופו קיבלה לבנון עצמאות.

בין אוקטובר 1982 ליוני 1985 היה הכפר בשליטת מדינת ישראל, בעקבות מלחמת לבנון הראשונה.

בדצמבר 1988 התרחש בעיירה קרב בין חזבאללה לתנועת אמל, כחלק מ"מלחמת האחים" . בעקבות הקרב, בינואר 1989 נכנסו כוחות קומנדו סוריים לעיירה כדי לכפות הפסקת אש.

## טבח סוחמור
ב־19 בספטמבר 1984, חייל צד"ל שיעי מסוחמור דיווח למפקדיו שחוליית טרור שחיפשו אחריה מתחבאת בכפרו. אם יבואו לקחתו בסביבות חצות, יובילם למקום המסתור של החוליה. באותו לילה יצאו מגדוד ראשיא של צד"ל קומנדקר וג'יפ כדי לקחת את המודיע. הג'יפ נשאר במבואות הכפר בעוד תשעת החיילים שנסעו בקומנדקר המשיכו לעבר העיירה. הם הגיעו לביתו של המודיע ודפקו על הדלת. נאמר להם שהוא לא בבית. הם עלו חזרה על הקומנדקר והתחילו לחזור לכיוון הג'יפ. ואז נורה והתפוצץ טיל אר פי ג'י על מכל הדלק של הרכב. ארבעה חיילים, שלושה מהם דרוזים, נשרפו למוות תוך שניות. חמשת האחרים יצאו בכוויות קשות. ככל הנראה האירוע היה מלכודת מתוכננת לחיילי צד"ל.

בבוקר 20 בספטמבר 1984 אישר צה"ל למפקד צד"ל, הגנרל אנטואן לחד, להטיל מייד סגר על הכפר ולחפש חשודים. קציני צה"ל, שחששו מנקמת דם, אסרו על לחד לשתף דרוזים מראשיא, אבל התירו לו להפעיל יחידה דרוזית מחאצביא. כאשר רוכזו גברי סוחמור לחקירה במרכז הכפר, פרצו לכפר שבעה דרוזים חמושים, קצתם במדי צד"ל, וירו בעצורים. 13 נהרגו ו-25 נפצעו לפני שהגנרל לחד וקציני צה"ל, שנכחו במקום, הצליחו לעצור את מרחץ הדמים.

שבעת הרוצחים נעצרו בידי צד"ל, ובעקבות שאילתה של חבר הכנסת יוסי שריד, שר הביטחון יצחק רבין הבטיח שהם יועמדו לדין. למרות זאת, הם שוחררו כעבור זמן קצר, לאחר שהגנרל לחד יזם סולחה בין השיעים של סוחמור לדרוזים של ראשיא.

בעקבות הטבח, מפקד יחידת הקישור ללבנון, שלמה אליה, מינה ועדת בדיקה. האירוע התרחש כחצי שנה לאחר הקמת צד"ל ומינוי אנטואן לחד למפקדו. הוחלט להדק את הפיקוח על צד"ל, לבצע סיורים בשעות הלילה רק בשיתוף צה"ל ולהגדיל את מספר הקצינים החונכים שצה"ל מינה לכל פלוגה.

## קישורים חיצוניים
* 

## הערות שוליים

קטגוריה:לבנון: ערים
קטגוריה:בקאע
קטגוריה:אל-בקאע: יישובים
אצטדיון מפיי - צ'יטה דל טריקולורה

**אצטדיון מפיי - צ'יטה דל טריקולורה** (באיטלקית: **Mapei Stadium - Città del Tricolore**) הוא אצטדיון הממוקם ברג'ו אמיליה שבאיטליה. האצטדיון נבנה בשנת 1994 והחליף את ה"סטאדיו מיראבלו". נקרא בעבר גם "סטאדיו ג'יליו" ו"סטאדיו צ'יטה דל טריקולורה". מטעמי החלפת בעלות, התווסף לשמו שם החברה המחזיקה באצטדיון "Mapei".
האצטדיון הוא האצטדיון הביתי של קבוצות הכדורגל של רג'אנה וססואולו מהסרייה ב'. באצטדיון 21,584 מקומות ישיבה.

## היסטוריה
הצורך באצטדיון ברג'ו אמיליה החל כאשר רג'אנה הצליחה להעפיל לסרייה א' ב-1993. הקבוצה גייסה כסף דרך מכירת מנוי למספר עונות על מנת לבנות את האצטדיון שיהיה בבעלותה. האצטדיון נפתח ב-1995, במשחק שהוא סולד אאוט במשחקה של רג'אנה נגד יובנטוס במסגרת הליגה. לאחר פירוק הקבוצה ובנייתה מחדש, המועדון הפסיד את הבעלות על האצטדיון, שהועבר לעיריית רג'ו אמיליה.

הקבוצה המשיכה לשחק באצטדיון, כאשר משרדי הקבוצה והמוזיאון של הקבוצה בשטחו, אך בעלת האצטדיון הייתה העירייה. בנוסף נבנו בשטח האצטדיון אזורי מסחר עם קניון, מסעדות חנויות ובית קולנוע. "סטאדיו גיגליו" נקרא על ידי העירייה "סיטיה דל טריקולורה" במחווה לכך שצבעי דגל איטליה בעיצוב טריקולור, נוסד ברג'ו אמיליה ב-1797.

האצטדיון ייחודי בכך שקיים חפיר המלא במים מסביב לכר הדשא, המונע כניסה בלתי מורשה לדשא. המים מגיעים מהנהר הקרוב לאצטדיון, וכך יש סיפורים משעשעים על אוהדים משועממים שדגו בתוך האצטדיון ממימי הנהר.

ב-2013 יצאה העירייה במכרז על בעלות האצטדיון, בו זכתה חברת הקרמיקה "MAPEI", שבעליה הוא ג'ורג'ו סקווינזי, שהוא גם הבעלים של קבוצת ססואולו, שהעפילה לסרייה א' בסיום עונת 2012/2013 מהסרייה ב'. לכן שונה שם האצטדיון, והוסף לשמו "אצטדיון מפיי" מטעמי חסות.

שינוי שם האצטדיון זכה לביקורות נוקבות מאוהדי רג'אנה, הקבוצה שהייתה הבעלים המקורי של האצטדיון. היו מחאות רבות בנוגע לנושא, כולל הפגנות מחוץ למשחקיה של ססואלו בסרייה א', וקם ארגון בשם "Via il Sassuolo da Reggio Emilia" ("ססואלו, צאו מרג'ו אמיליה"), שביצע צעדות במרכז העיר, להגברת המודעות לעניין. בספטמבר 2016 לוקה וצ'י, ראש עיריית רג'ו אמיליה, ספג שריקות בוז חזקות במהלך הצגת תוכניות העירייה בעניין האצטדיון.

## קישורים חיצוניים

* 

מפיי - צ'יטה דל טריקולורה
מפיי - צ'יטה דל טריקולורה
קטגוריה:אמיליה-רומאניה: ספורט
הליך תקשורתי

**הליך תקשורתי** (באנגלית: **Trial by Media**) היא מיני-סדרה אמריקאית מסוגת פשע אמיתי דוקומנטרי של נטפליקס, שעלתה לשירות ההזרמה של החברה ב-11 במאי 2020.

## תקציר העלילה
הסדרה מסקרת שישה תיקים משפטיים מפורסמים שהגיעו לבתי משפט בארצות הברית, ומנסה להוכיח כי הסיקור הנרחב שקיבלו התיקים השפיע על תוצאת המשפט.

המלהק של הסדרה היה האקטיביסט אל שרפטון.

## ביקורת
באתר Rotten Tomatoes דורגה הסדרה ב-82%, וזכתה לביקורות חיוביות גם באתרים נוספים.

## קישורים חיצוניים

## הערות שוליים

קטגוריה:סדרות טלוויזיה תיעודיות של נטפליקס
קטגוריה:סדרות משטרה ופשע
קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנת 2020
לה פלאנש דה בל פי

**לה פלאנש דה בל פי** (בצרפתית: **La Planche des Belles Filles**) הוא אתר סקי במחוז סון-עלית בהרי הווז', סמוך לעיר בלפור בחבל בורגון-פראנש-קונטה, צרפת.

ניתן לעלות אל האתר בכביש מהעיר פלאנשה-לה-מין, כשהעלייה היא 5.9 ק"מ ומגיעה בשיאה בחלקים מסוימים לבין 22-28% שיפוע לקראת סיומה, כשהממוצע הוא 8.5% שיפוע. בעקבות כך, הפך אתר הסקי ליעד נחשב עבור רוכבי אופניים שמטפסים לשם.

## [[טור דה פראנס]]
בשנת 2012 נכלל לראשונה הטיפוס אל האתר במרוץ, כשהיה בסוף של קטע 7, כריס פרום הבריטי ניצח את הקטע שהחל בטומביין. הטיפוס נכלל שנית במרוץ שנתיים מאוחר יותר, ב-2014 (קטע 8) כשוינצ'נצו ניבאלי האיטלקי ניצח את הקטע שהחל במילוז. מאוחר יותר ניצח ניבאלי את המרוץ כולו.

הטיפוס נכלל בטור גם ב-2017, בקטע החמישי, כשפאביו ארו, גם הוא מאיטליה, ניצח בקטע שהחל בויטל. במהדורה של 2020 נכללה העלייה בפעם הרביעית והפעם כללה בסופה (שני קילומטרים אחרונים) קטע של דרך כורכר רציפה שנמשכה עד לסיום. דילן טונס הבלגי ניצח את הקטע. גם הקטע הזה, בדומה ל-2014, החל במילוז. הטיפוס נכלל גם במהדורה של 2022 אז ניצח טאדיי פוגאצ'אר המוביל אחרי שהקדים במעט את יונאס וינגגור.

## קישורים חיצוניים

* 

קטגוריה:אתרי סקי בצרפת
קטגוריה:בורגון-פראנש-קונטה
גאלוואן

**גַאלְוַואן** (בסינית: **加勒万**, באנגלית: **Galwan**) הוא נהר הזורם מאזור אקסאי צ'ין השנוי במחלוקת, בדרום שינג'יאנג שבסין ועד לדאק, שבהודו. מקורו באזור של סמזונגלינג שבמזרח רכס קארקוראם, הוא זורם מערבה ומצטרף לנהר שיוק ב . זה הוא אחד מהנהרות שנשפכים אל נהר האינדוס במעלה הזרם שלו.

הנהר קרוי של שמו של החוקר הלדקי "גוּלַם רַסוּל גאלוואן" שמיפה את האזור תחת משלחת בריטית בשנת 1899.

אורך הנהר כ-80 ק"מ וזרימתו מהירה.

אזורים משמעותיים לאורך הנחל וסביבותיו נמצאים בסכסוך גבולות ארוך שנים בין שתי מעצמות הגרעין סין והודו. ואף ידע קרבות עקובים מדם במהלך מלחמת הודו–סין וזמנים נוספים.

## לקריאה נוספת
* 

## הערות שוליים

קטגוריה:הודו: נהרות
קטגוריה:סין: נהרות
קטגוריה:סין: גבולות
קטגוריה:קצרמר גאוגרפיה של סין
קטגוריה:קצרמר הודו
100 בני אדם

**100 בני אדם** (באנגלית: **100 Humans**) היא תוכנית מציאות אמריקאית של נטפליקס, שעלתה לשירות ההזרמה של החברה ב-13 במרץ 2020.

## סקירת הסדרה
הסדרה עוקבת אחר 100 בני אדם מרקעים, גילאים גוונים שונים ורבים המשתתפים בניסוי ועונים על שאלות במגוון נושאים שונים, כגון: "מה הופך אנשים למושכים"?; "מה הגיל המושלם לחיות בו"?; "האם יש לנו דעות קדומות"?; "האם אנחנו מעדיפים עונג או כאב כתגמולים"?; "האם כדאי לסמוך על תחושות בטן"?; "מהי הדרך הנכונה להשתמש בשירותים"? ועוד.

מנחי התוכנית הם אלי וורד, סמי עובייד וזאינב ג'ונסון, ובנוסף משתתפים בתוכנית מספר מומחים בנושאים שונים.

## קישורים חיצוניים

* 

## הערות שוליים

קטגוריה:נטפליקס: תוכניות וסדרות
קטגוריה:תוכניות מציאות אמריקאיות

קטגוריה:תוכניות טלוויזיה באנגלית
קטגוריה:סדרות טלוויזיה אמריקאיות שעלו לשידור בשנת 2020
אלברטו בטיול

**אלברטו בטיול** (באיטלקית: **Alberto Bettiol**; נולד ב-29 באוקטובר 1993) הוא רוכב אופני כביש איטלקי בקבוצת אסטנה. בטיול ניצח במונומנט רונדה ון פלנדרן ב-2019, במרוץ מילאנו–טורינו ב-2024 ובאליפות איטליה במרוץ הכביש ב-2024.

## ביוגרפיה
בטיול נולד בפוג'יבונסי, עיירה בטוסקנה.

### קנונדייל (2014)
ב-2014 הפך בטיול למקצוען עם הצטרפותו לקבוצת קנונדייל מדרג ה-UCI World Tour.

### קנונדייל - גארמין (2015–2017)
לאחר סגירתה של קנונדייל, הצטרף ב-2015 בטיול לקבוצת קנונדייל - גארמין. לקראת סוף העונה סיים במקום ה-10 בג'ירו דל פיימונטה.

ב-2016, ערך את הופעת הבכורה שלו בגרנד טור, לאחר שנבחר לג'ירו ד'איטליה וסייע לריגוברטו אוראן לסיים שביעי את המרוץ, כשבטיול עצמו מסיים במקום ה-86. לאחר הג'ירו הוא סיים במקום השלישי ב, 4:54 דקות אחרי טים ולנס, כשהוא מנצח את קטגוריית הנקודות במרוץ. לקראת סוף אוגוסט התחרה בטיול בקלאסיקת ברטאן ורשם מרוץ מוצלח, כשהוא מסיים במקום השני, 2 שניות אחרי אוליבר נאסן. בטיול המשיך להיראות טוב גם לאחר המרוץ הזה, כשהוא מסיים רביעי בגרנד פרי קוויבק ושביעי בגרנד פרי מונטריאול. לקראת סוף העונה סיים בפעם השנייה ברציפות במקום העשירי בג'ירו דל פיימונטה, ששינה את שמו לגראן פיימונטה בשנה זו.

ב-2017 התנסה לראשונה בטיול בקלאסיקות האביב אך לא בלט במיוחד, כשהתוצאה הבולטת שלו הייתה מקום עשירי ב-E3 בינקבנק קלאסיק, 52 שניות אחרי גרג ואן אוורמאט המנצח. הוא נבחר לראשונה לטור דה פראנס וסיים חמישי בקטע השלישי, שהסתיים בספרינט רב משתתפים שנוצח על ידי פטר סאגאן. תוצאה זו הייתה הטובה ביותר של בטיול במרוץ ובנוסף לכך הוא עזר לריגוברטו אוראן לסיים שני את המרוץ, 54 שניות אחרי כריס פרום המנצח. לאחר מכן סיים בטיול במקום השישי בקלאסיקה סן סבסטיאן, 28 שניות אחרי מיכל קוויאטקובסקי המנצח. בהמשך העונה סיים רביעי בקופה אגוסטוני וחמישי בגראן פרמיו ברונו בגלי.

### BMC (2018)
ב-2018 הצטרף בטיול לBMC האמריקאית בעונה נטולת הצלחות מבחינתו.

### EF Education First (2019–היום)

ב-2019 חזר בטיול לקבוצתו ב-2015–2017, ששינתה את שמה ל-"EF Education First" בשנה הזו. הוא סיים רביעי ב-E3 בינקבנק קלאסיק, לאחר שהפסיד בספרינט בין ארבעה רוכבים לזדנק שטיבר המנצח, ווט ואן ארט וגרג ואן אוורמאט. אך ההישג הגדול של בטיול באותה השנה הגיע ב-7 באפריל, כשהתחרה במונומנט רונדה ון פלנדרן, במהלך הטיפוס האחרון של המרוץ, אוודה קווארמנוט, התקיף בטיול, 19 קילומטרים לסיום, ותפס פער מקבוצת רוכבים מצומצמת שמנתה מספר רוכבים שהייתה אחריו. בטיול שמר על הפער שלו עד הסיום וניצח את המרוץ, מקדים את קספר אסגרן ב-14 שניות ואת אלכסנדר קריסטוף ב-17 שניות. עם ניצחונו הפך בטיול לאיטלקי הראשון מאז אלסנדרו באלאן ב-2007 לנצח במרוץ, וזה גם היה הניצחון הראשון בקריירה של בטיול. בטיול המשיך להיראות טוב גם אחרי הרונדה, כשסיים שישי בחץ ברבנט. בהמשך העונה סיים שני באליפות איטליה ושלישי במקצה נגד השעון באליפות. העונה הטובה של בטיול הובילה אותו להיבחר שנית לטור דה פראנס, כשהוא מסיים במקום ה-69 הכללי ומסייע לריגוברטו אוראן לסיים שביעי את המרוץ.

ב-2020, פתח בטיול את העונה עם ניצחון בקטע נגד השעון באטואל דה בסאז', וסיים שני את המרוץ.
ב-2024 ניצח במרוץ מילאנו–טורינו.

## קישורים חיצוניים

## הערות שוליים

קטגוריה:רוכבי אופניים איטלקים
קטגוריה:איטלקים שנולדו ב-1993
קטגוריה:רוכבי אופניים איטלקים באולימפיאדת טוקיו (2020)
סוחרי שביעית

**סוחרי שביעית** הם אנשים העושים מסחר בפירות שביעית, חרף האיסור לסחור בהם. אנשים אלו פסולים לדון ולהעיד.

## מקור האיסור וטעמו
שמאל|ממוזער|250px|סימון ירקות בשנת שמיטה.
לדעת הרמב"ן איסור סחורה בפירות שביעית הוא מצוות עשה (לאו הבא מכלל עשה) הנלמדת מהפסוק בפרשת בהר:  חז"ל דרשו מהפסוק שמותר רק לאוכלם "לאכלה ולא לסחורה", מחמת קדושת הפירות.

אולם הרמב"ם אינו מונה מצווה זו במניין המצוות. הערוך והמהר"ץ חיות כתבו שאיסור זה הוא רק "מדרשא" - מדרבנן, כמו אבק ריבית שאינו נחשב כריבית ממש, בערוך השולחן אף טוען שהוא חייב מכת מרדות כשאר איסורי דרבנן.

בטעם איסור סחורה כתב רש"י שכיוון שחייבים לבער את הפירות, יש חשש שעם הארץ יצניע אותם במטרה לסחור בהם ולהעשיר: .

טעם אחר הובא בתוספות שאיסור סחורה הוא מחשש שלא יאכלו את הפירות כפי החיוב הנובע מקדושתם, כשתוספות מכנה את איסור סחורה כ"איסור קל".

## פסילת הסוחרים מעדות
סוחרי שביעית הם חלק מפסולי עדות. חזרתם בתשובה היא רק , כלומר צריך לתרום לצדקה את הרווח שהרוויח מהמכירה.

## עונש
ב מפליגים בעונשם של סוחרי שביעית 

## היתרים
#### אוצר בית דין

כדי לעקוף את איסור סחורה בפירות שביעית לדעת חלק מהדעות אפשר לעשות הסדר לחלוקת פירות הקדושים בקדושת שביעית לציבור הרחב על ידי שליחות של בית דין בלא לעבור על איסור המסחר בפירות אלו.

#### כמות מועטה
לשיטת הרמב"ם מותר למכור מזון שלוש סעודות, כיוון שזה נחשב "לאוכלה", וכן כשלקח פירות משדה הפקר ונשאר לו מהם. לעומתו סוברים התוספות שאסור. לשתי השיטות מותר ללקוט כמות מועטה בשביעית ולתת לבנו או לאחר למכור בשוק.

#### דבר שאינו ראוי לאכילה
מותר לסחור בשביעית בדבר שאינו ראוי לאכילה, מאחר שהלימוד מהפסוק "לאכלה" הוא רק על דברים שראויים לאכילה.

## קישורים חיצוניים
* איסור סחורה בפירות שביעית, מכון התורה והארץ.
* 

## הערות שוליים

קטגוריה:שמיטה ויובל
קטגוריה:פרשת בהר
סגידת השכחה

ממוזער|ילד מוסלמי סוגד בתפילה
**סגידת השכחה** (בערבית: **سجود السهو**, תעתיק: סג'וד אל-סהוו) היא אקט אשר מתרחש במהלך צלאה. הסגידה הזאת נעשית על ידי המתפלל אם מתוך שכחה או חוסר תשומת לב הוא החסיר חלק חיוני מהתפילה או הוסיף חלק שלא קיים.

## סוגים של סגידת השכחה
מוחמד תיאר בחדית' מה על המתפלל לעשות במידה והוא הוסיף דבר מה לתפילה או גרע ממנה משהו, כתוצאה משכחה או חוסר תשומת לב.
* במידה והמתפלל החסיר חלק מהתפילה, אז לפני התסלים המתפלל מחויב באמירת תכביר בעודו יושב, ולאחר מכן לסגוד סגידה רגילה, לשוב למצב ישיבה, ורק לאחר מכן לעשות את התסלים.
* במידה והמתפלל הוסיף דבר מה לתפילה כתוצאה מחוסר תשומת לב, אז לאחר התסלים, עליו להמשיך לשבת, להגיד את התכביר, ואז לעשות שתי סגידות.
* במידה והמתפלל לא בטוח אם הוא הוסיף או החסיר חלק, אז עליו תחילה להתנהג לפי מה שבטוח. למשל, אם בתפילה של ארבע רכעות המתפלל לא בטוח אם הוא התפלל ארבע או שלוש רכעות, עליו להתנהג כאילו הוא התפלל שלוש, להמשיך את הרביעית, ולבסוף לפני התסלים עליו לסגוד פעמיים.

## הערות שוליים

קטגוריה:צלאה
מירי מיכאלי

**מִירִי מיכאלי** (נולדה ב-27 ביוני 1984) היא עיתונאית ואשת תקשורת ישראלית. מיכאלי היא מגישת המהדורה המרכזית של ערוץ החדשות i24NEWS בעברית.

## ביוגרפיה
מיכאלי נולדה בתל אביב לדליה ומשה מיכאלי, שעלו מגאורגיה בשנת 1975. היא גדלה בבית מסורתי שהיה ליותר דתי עם השנים, ככל שהילדים נחשפו יותר ללימודי ההלכה בבתי הספר הדתיים בהם למדו. בילדותה כתבה לירחון הילדים "אותיות". למדה באולפנית בני עקיבא תל אביב ושירתה בשירות לאומי. על לימודיה בתיכון כתבה: .

מיכאלי היא בעלת תואר ראשון במדע המדינה מאוניברסיטת תל אביב וכן בוגרת בית הספר לעיתונאות ותקשורת "כותרת".

לאחר סיום לימודיה השתלבה בחדשות 10 והייתה כתבת רווחה למשך שנתיים, ולתקופה קצרה כתבת בריאות. במסגרת הערוץ גם הגישה פינות בתוכניות "חמש עם רפי רשף", "הצינור" עם גיא לרר ו"לונדון את קירשנבאום".
[260px|שמאל|ממוזער|מיכאלי ככתבת [חדשות 10, מדווחת מפריז, יום לאחר הפיגוע במשרדי "שרלי הבדו", ינואר 2015]]
לאחר מכן הוצבה בלונדון כשליחת חדשות 10 באירופה, עד שנת 2016. בתקופה זאת, בין היתר, סיקרה, צילמה ודיווחה מהשטח את הפיגוע במשרדי "שרלי הבדו", הפיגוע במרכול היהודי בפריז, הפיגועים בקופנהגן, משאל העם בסקוטלנד, ההתאבדות של טייס טיסה 9525 של ג'רמנווינגס בהרי האלפים יחד עם כל נוסעי מטוסו והברקזיט.

לאחר פיצול ערוץ 2 בשנת 2017, עברה מיכאלי לקשת 12, והצטרפה לתוכנית "חדשות הבוקר" עם ניב רסקין, ובמקביל שימשה גם מגישה מחליפה בתוכנית "אנשים". כעבור כשנה וחצי היא הפכה לפאנליסטית קבועה בתוכנית הבוקר.

ב-2019, לאחר רצח מיכל סלה סיפרה מיכאלי לאתר "מאקו" שגם היא הייתה קורבן לאלימות של בן זוגה הקודם, בדומה לסלה עצמה. בעקבות הכתבה שבה דיברה בגילוי לב על התקופה הקשה שעברה, עלה לדיון ברשתות החברתיות נושא סימני האזהרה לגבי זוגיות עם גברים אלימים.

בדצמבר 2020 עזבה מיכאלי את שידורי קשת ועברה לחדשות 13, שעם חבריה עבדה בימי ערוץ 10. במסגרת תפקידה, מיכאלי הגישה תוכניות של חברת החדשות ושימשה ככתבת מגזין ופרויקטים.

בשנים 2022–2023 הגישה מיכאלי את "העולם הבוקר" ברשת 13 לצידם של רותם ישראל וצביקה הדר.

בשנת 2023 הקימה, יחד עם משה קלוגהפט, את חברת החדשות "ACTnews". החברה מתמקדת ביצירה, באמצעות בינה מלאכותית, של מהדורות חדשות בשפות שונות, לשם הפצה שלהן ברשתות חברתיות.

ב-30 ביוני 2024 החלה בהגשת המהדורה המרכזית בערוץ החדש בעברית של i24NEWS.

מיכאלי נשואה לאיברי שוורץ ואם לבת ושני בנים. היא מתגוררת ברמת גן. באוגוסט 2025 הודיעה על כך שהיא מתגרשת מבן זוגה איברי לאחר 12 שנות נישואין.

## קישורים חיצוניים

* 

* אתר רשמי
* 

## הערות שוליים

קטגוריה:מגישות חדשות ישראליות
קטגוריה:מגישי חדשות ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:סגל חדשות 13
קטגוריה:סגל i24NEWS
קטגוריה:בוגרות אולפנית בני עקיבא בתל אביב
קטגוריה:בוגרות שירות לאומי
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:עיתונאים כותבי עברית
קטגוריה:עיתונאיות כותבות עברית
קטגוריה:ישראליות שנולדו ב-1984
קטגוריה:ישראלים שנולדו ב-1984
הכרישים

**הכרישים** (באנגלית: **Shark Tank**) היא תוכנית מציאות אמריקאית, בה יזמים מחפשים משקיע למיזמים אותם פיתחו. התוכנית משודרת ברשת ABC, החל מה-9 באוגוסט 2009. התכנית מבוססת על הפורמט היפני Dragons' Den.

## פורמט
בתוכנית ישנם חמישה בעלי הון, כאשר בכל פרק, יציגו מתמודדים שונים את הרעיונות שלהם ויבקשו מהכרישים כסף כדי להשקיע בפיתוח במיזם בתמורה לאחוזים מההכנסות או מהבעלות במיזם.

בעונה העשירית של התכנית, 40,000 חברות הגישו בקשה להשתתפות, מתוכן 158 הגיעו להציג בפני הכרישים, ו-88 מתוכם עלו לשידור לבסוף. בין החברות שזכו במימון היה "Sand Cloud".

## סקירת התוכנית



## "הכרישים" לאורך העונות

## פרסים ומועמדויות

## קישורים חיצוניים
* 

## הערות שוליים

קטגוריה:ABC: תוכניות וסדרות
קטגוריה:כרישאים בתרבות
קטגוריה:תוכניות טלוויזיה אמריקאיות שעלו לשידור בשנות ה-2000
בילי פולץ

**ויליאם אדוארד "בילי" פולץ** (באנגלית: **William Edward "Billy" Paultz**; נולד ב-30 ביולי 1948) הוא כדורסלן עבר אמריקאי, אשר שיחק בליגות ה-ABA וה-NBA בין השנים 1970–1985. בעונת 1974/1975 זכה באליפות ה-ABA כשחקן ניו יורק נטס, ולאורך 6 עונותיו בליגה נבחר 3 פעמים למשחק האולסטאר ורשם ממוצעים כוללים של 15.7 נקודות, 11.1 ריבאונדים, 2.4 אסיסטים ו-2.3 חסימות למשחק.

בשנת 1997 נבחר לקבוצת כל הזמנים של ה-ABA, כאחד מ-30 השחקנים הגדולים בתולדות הליגה.

## קריירת מכללות
פולץ נולד בריבר אדג' שבצפון ניו ג'רזי, ובשנת 1966 החל ללמוד באוניברסיטת קמרון אשר בלוטון, אוקלהומה. בין השנים 1968–1970 למד באוניברסיטת סנט ג'ון בניו יורק, ובשתי עונותיו בקבוצת הכדורסל שלה שיחק תחת המאמן חבר היכל התהילה של הכדורסל לו קרנסקה. בעונתו האחרונה בליגת המכללות קלע 15.8 נקודות והוריד 14.4 ריבאונדים בממוצע למשחק.

## קריירת משחק
בדראפט ה-NBA 1970 נבחר פולץ על ידי סן דייגו רוקטס, בבחירה ה-103 (סיבוב שביעי), אולם בחר לשחק עבור ניו יורק נטס מליגת ה-ABA, אותה אימן קרנסקה. בכל 5 עונותיו עם הנטס העפילה הקבוצה לפלייאוף ה-ABA, ובשתיים מהן השתתפה בגמר הליגה; בעונת 1971/1972 הפסידו הנטס מול אינדיאנה פייסרס בתוצאה 2–4, ובגמר עונת 1973/1974 גברו על יוטה סטארס בתוצאה 4–1, בדרך לזכייה באליפות ה-ABA. באותה עונה פתח פולץ באופן קבוע בחמישיית הקבוצה, לצדם של ג'וליוס ארווינג, לארי קינון, ג'ון ויליאמסון ובראיין טיילור, ותרם 16.4 נקודות ו-10.2 ריבאונדים בממוצע למשחק.

בקיץ 1975 הועבר בטרייד לסן אנטוניו ספרס, ובעונתו הראשונה במדיה הוביל את כל שחקני הליגה בממוצע חסימות למשחק, עם 3.0, ונבחר להשתתף במשחק האולסטאר של ה-ABA בפעם השלישית בקריירה. לקראת עונת  התפרקה ליגת ה-ABA, והספרס עברו לשחק בליגת ה-NBA. ב-3 עונותיו המלאות עם הספרס ב-NBA היה אחד השחקנים הבולטים של הקבוצה, לצד ג'ורג' גרווין ולארי קינון, והעמיד ממוצעים של 14.3 נקודות ו-8.2 ריבאונדים למשחק.

במהלך עונת  הועבר בטרייד ליוסטון רוקטס, בתמורה לג'ון שומייט. בפלייאוף  העפיל עם הרוקטס לגמר ה-NBA; בסדרת הגמר מול בוסטון סלטיקס היה פולץ הקלעי השלישי של קבוצתו, אחרי מוזס מלון ורוברט ריד, עם 11.2 נקודות למשחק, אך יוסטון הפסידה בתוצאה 2–4.

בשנים 1982–1985 שיחק עבור יוסטון, סן אנטוניו, אטלנטה הוקס ויוטה ג'אז, בעיקר כשחקן ספסל. בסיום עונת  פרש פולץ ממשחק, בגיל 36.

## קישורים חיצוניים

## הערות שוליים

קטגוריה:אמריקאים ילידי ניו ג'רזי
קטגוריה:כדורסלנים אמריקאים
קטגוריה:ניו ג'רזי: כדורסלנים
קטגוריה:כדורסלני אוניברסיטת סנט ג'ון בניו יורק
קטגוריה:בחירות דראפט של סן דייגו רוקטס
קטגוריה:כדורסלני ניו יורק נטס
קטגוריה:כדורסלני סן אנטוניו ספרס
קטגוריה:כדורסלני יוסטון רוקטס
קטגוריה:כדורסלני אטלנטה הוקס
קטגוריה:כדורסלני יוטה ג'אז
קטגוריה:כדורסלני ליגת ה-ABA
קטגוריה:אמריקאים שנולדו ב-1948
אדיסון טימלין

**אדיסון טימלין** (באנגלית: **Addison Timlin**; נולדה ב-29 ביוני 1991) היא שחקנית אמריקאית. מפורסמת בעיקר עקב כיכובה כקולין לונספורד בסרט "Little Sister" וכג'אמי לרנר בסרט "העיירה שהפחידה את סאנדאון".

## ביוגרפיה
טימלין נולדה ב-29 ביוני 1991 בפילדלפיה, פנסילבניה. 

את הופעת המשחק הראשונה שלה ערכה טימלין בסרט הקולנוע "מחיר הבגידה", שם גילמה את איימי בת ה-14 אשר חולה בסוכרת מסוג 1 לצד קלייב אוון ומליסה ג'ורג' שגילמו את הוריה. 

בשנת 2006 שיחקה בסדרת הטלוויזיה "3 lbs", שבוטלה לאחר שלושה פרקים בלבד. בשנת 2008 שיחקה בתפקיד הראשי בסרט "אחרי בית הספר" .

בשנת 2013 שיחקה בתפקיד הראשי בסדרת הטלוויזיה "שעת האפס", שבוטלה לאחר עונה אחת בלבד. בשנת 2016 שיחקה בתפקיד הראשי בסרט "נפילה", לצידו של ג'רמי אירווין. 

בשנת 2017 הצטרפה לקאסט העונה השנייה של סדרת הרשת "סטארט אפ" בתפקיד של מארה צ'נדלר, ביתו של ווס אותו מגלם רון פרלמן. 

בשנת 2019 שיחקה בסרט הדרמה העצמאי "When I'm a Moth" בה גילמה את הפוליטיקאית והגברת הראשונה הילרי קלינטון.

## חיים אישיים
בשנת 2008 החלה לנהל מערכת יחסים עם השחקן ג'רמי אלן וייט, אותו הכירה על סט הסרט "אחרי בית הספר". השניים התארסו ב-12 באפריל 2019, ונישאו ב-18 באוקטובר 2019. לזוג יש שתי בנות (נולדו באוקטובר 2018, ובדצמבר 2020). בשנת 2023 החלו בהליך גירושין.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:אמריקאיות שנולדו ב-1991
קטגוריה:אמריקאים שנולדו ב-1991
קוניגונדה מלוקסמבורג

**קוניגונדה מלוקסמבורג** (בגרמנית: **Kunigunde von Luxemburg**; סביבות 975, לוקסמבורג – 3 במרץ 1040, קאופונגן , הסן) הייתה קיסרית האימפריה הרומית הקדושה כאשתו של הקיסר היינריך השני. שימשה כעוצרת של הקיסרות לאחר מות בעלה ב-1024. קדושה של הכנסייה הקתולית. פָּטרונית של במברג, לוקסמבורג, פולין וליטא.

## קורות חיים
קוניגונדה הייתה בתם של זיגפריד מלוקסמבורג והדוויג מנורדגאו. נולדה בלוקסמבורג במועד לא ידוע, בסביבות שנת 975. ב-999 נישאה להיינריך הרביעי, דוכס בוואריה (לימים הקיסר היינריך השני). ב-1002 הוכתר היינריך כמלך גרמניה, וב-10 באוגוסט אותה שנה הוכתרה קוניגונדה כמלכת גרמניה. ב-14 בפברואר 1014, בבזיליקת פטרוס הקדוש ברומא הוכתר היינריך לקיסר האימפריה הרומית הקדושה, יחד אתו הוכתרה קוניגונדה לקיסרית. היינריך נפטר ב-1024 וקוניגונדה שמשה כעוצרת למשך מספר חודשים. ב-1025 קוניגונדה פרשה למנזר הבנדיקטיני בקאופונגן שליד קאסל. שם גם נפטרה ב-3 במרץ 1040. היא קבורה, ליד בעלה, בקתדרלת במברג.

## פעילות מדינית
קוניגונדה הייתה שותפה פעילה בניהול ענייני הקיסרות. ברבים מצ'ארטרים של בעלה היא מופיעה כיועצת ונציגה, ככזאת היא השתתפה בכינוסי מועצת הקיסרות. קוניגונדה הייתה בת לשושלת חשובה מדוכסות לורן העילית, וככזאת טיפחה קשרים משמעותיים עוד לפני נישואיה, קשרים ששבהם נעזרה בהמשך הדרך. לאחר מותו של היינריך שימשה
קוניגונדה, לתקופה קצרה, כעוצרת של הקיסרות.

## פעילות כנסייתית
בהשפעתה בעלה הקיסר העניק לכנסייה את הקרקעות להקמת הקתדרלה והמנזר בבמברג. קוניגונדה עצמה הקימה את המנזר הבנדיקטיני בקאסל ותרמה לו רליקוויה מהצלב האמיתי.
ב-1025, שנה אחרי מות בעלה, קוניגונדה הצטרפה כנזירה למנזר הנזירות הבנדיקטיניות בקאופונגן, שם נשארה עד מותה ב-1040. היא קבורה ליד בעלה בקתדרלה של במברג.

## הקדשתה והערצתה
קוניגונדה הוכרזה כקדושה על ידי האפיפיור אינוקנטיוס השלישי ב-29 במרץ 1200.

היא הקדושה הפטרונית של במברג, לוקסמבורג, פולין וליטא.

יום החג שלה הוא 3 במרץ. מקום הפולחן העיקרי שלה הוא בקתדרלת במברג.

## גלריה

תמונה:Kunigunde.png| אנדרטה של קוניגונדה בבמברג
תמונה:BambergDom-GrabHeinrichKunigunde.JPG|הקבר של קוניגונדה והיינריך
תמונה:Kunhuta Jindrich.jpg|קוניגונדה והיינריך בתצוגת קדושים בקתדרלה של לוקסמבורג
תמונה:Kierch Clausen Kunigunde baussen.jpg|קוניגונדה מחזיקה את האטריבוט שלה-הכנסייה
תמונה:Statue Hauptaltar Pfarrkirche Heilig Kreuz Polling-1.jpg|קוניגונדה בכנסייה בפולינג 
תמונה:Crown of Cunigude.jpg|הכתר של קוניגונדה


## קישורים חיצוניים

* קוניגונדה מלוקסמבורג באתר CatholicSaints 
* 

## הערות שוליים

קטגוריה:נשות קיסרי האימפריה הרומית הקדושה
קטגוריה:בית לוקסמבורג
קטגוריה:בנדיקטינים
קטגוריה:נזירים רומים-קתולים
קטגוריה:קדושות נוצריות
קטגוריה:קדושים נוצרים
קטגוריה:נשות אצולה במאה ה-11
קטגוריה:עוצרות
קטגוריה:נזירות נוצריות
קטגוריה:נפטרים ב-1040
לכל אחד יש

"**לכל אחד יש**" הוא פזמון שכתב עוזי חיטמן, הלחין שלומי שבת וביצעו ליאור נרקיס ושלומי שבת. את העיבוד חיבר תמיר צור.

## רקע
השיר עוסק ביחסים בין גבר לאישה והמסר בו הוא שלכל אחד יש האחת שמתאימה לו. הוא הוקלט עבור אלבומו של נרקיס "רק איתך". כעבור שנה הוא נכלל באלבום דואטים של שבת "חברים". הוא נבחר כשיר השנה במצעד השנתי של רשת ג' לשנת תש"ס (2000), ובמקום השני במצעד השנתי של גלי צה"ל.

## מיקומי שיא

## קישורים חיצוניים

* 
* לדף השיר באתר הספרייה הלאומית
* 

## הערות שוליים

קטגוריה:שירי שלומי שבת
קטגוריה:שירי ליאור נרקיס
קטגוריה:דואטים
קטגוריה:שירים בעברית
קטגוריה:שירים שנכתבו על ידי עוזי חיטמן
אדריכלות מרוקאית

**אדריכלות מרוקאית** כוללת מבנים שונים שנבנו בתקופות זמן שונות במרוקו וכוללת בתוכה גם אדריכלות ברברית האופיינית לשבטי העם הברברי החי באזור מדבר סהרה, החל מן התקופה הטרום-אסלמית ועד התקופה לאחר הכיבוש המוסלמי. מהמתיישבים הברבריים הראשונים מדרום ודרך הפלישה הערבית ממזרח והכיבוש האירופי שהגיע מצפון. הסגנון הבולט ביותר במדינה זו הוא האדריכלות הברבריאית שהייתה בתחילה, ואחריה הסגנון של האדריכלות האיסלאמית המקומית שעיצבה את הסגנון המקומי שהגיע לאחר כניסת הערבים. סגנון אדריכלי זה מאופיין רבות עם קרניזים דקים ועם גגות בצבע ירוק המאפיין את דת האסלאם. ישנו גם חדר אירוח מיוחד ברוב הבתים הנקרא: "מסלמנייה", ולעיתים גם: חצר עם גן ומזרקות המזכיר את האדריכלות האנדלוסית האופיינית לאזור של "דרום ספרד".

## ראו גם
* ריאד מרוקאי

## קישורים חיצוניים

קטגוריה:מרוקו: תרבות
מרוקאית
מרוקאית
בן יפה נולד

"**בן יפה נולד**" הוא שיר שכתב אהוד מנור, הלחינה נורית הירש וביצעה רבקה זהר. השיר יצא לאור בשנת 1970.

## רקע
אהוד מנור כתב את השיר לזכרו של אחיו, , שנהרג בשירותו הצבאי בשנת 1968 במלחמת ההתשה. שירים נוספים שכתב לזכרו של אחיו היו "אחי הצעיר יהודה" ו"בשנה הבאה".

בשנת 1968 כתב מנור שיר לירי בשם "מות הפרפר" שעסק במחזור חייו הקצר של הפרפר. אחיו יהודה שמע את השיר ברדיו ועודד אותו לכתוב שירים ליריים כמותו. חודשיים לאחר מכן נהרג האח. זמן קצר לאחר מכן נולד לאהוד אחיין מאחיו הבכור זאב. ברית המילה לאחיין העלתה במוחו של אהוד מנור הרהורים אודות מחזור חייהם הקצר של חללי צה"ל שנופלים בשיא פריחתם כמו פרפרים.

בשיר מתוארת לידתו של בן יפה על "כתף הכרמל". הוא למד לקרוא ובגר אך מת בטרם הגיע לגיל עשרים.

השיר בוצע על ידי רבקה זהר, ששנתיים קודם לכן, כסולנית להקת חיל הים, שרה את שיר הזיכרון "מה אברך". היא גם ביצעה את שירו של מנור "הבית ליד המסילה".

במצעד הפזמונים העברי השנתי של קול ישראל לשנת תש"ל (1970) דורג השיר במקום ה-18.

בשנת 2003 חידשה זהבה בן את השיר, והוא הוקלט לאלבומה "בית אבי" שכלל גרסאות כיסוי נוספות לשירים, בהם "הבית ליד המסילה".

## קישורים חיצוניים

* 

## הערות שוליים

קטגוריה:שירי רבקה זהר
קטגוריה:שירי זהבה בן
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי נורית הירש
קטגוריה:שירי זיכרון חללי מערכות ישראל